Gradska uprava odlučila je u 2018. godini iz programa gradnje objekata i komunalne infrastrukture za javne površine izdvojiti 79 milijuna kuna, za nerazvrstane ceste 180 milijuna, za groblja i krematorij 16,5 milijuna, a za javnu rasvjetu 25 milijuna kuna.

Ukupno se radi o 390 milijuna kuna, a najavljeni radovi trebali bi se ostvariti u 17 gradskih četvrti.

Pregledom ovog programa jasne su odmah dvije stvari. Prvo, program je u odnosu na 2017. godinu smanjen za 70 milijuna kuna. Drugo, dojam je da se u gradskoj upravi tijekom izrade ovog investicijskog plana vode “modelom” - ponavljanje je majka znanja.

Naime, većina radova planiranih za 2017. godinu premješteni su u 2018., i to iskreno priznaju u samom dokumentu koji je prošli tjedan potvrdila Gradska skupština, odnsono, zastupnici.

Tako se, između ostalog, navodi da se od novih gradskih projekata planira uređenje parka Ribnjak, postavljanje Spomenika domovini i Spomenika Holokaustu, opločenje platoa oko spomenika kralju Tomislavu ili pak uređenje Trga Lovre Matačića u Sesvetama.

A ti novi projekti za 2018. bili su novi i za 2017. godinu.

Jutarnji list donosi kratki vodič tih najavljenih radova u svih 17 gradskih četvrti za sljedeću godinu, no hoće li ti radovi biti i realizirani, veliko je pitanje.

Donji grad

● Uređenje Trga žrtava fašizma - 7,37 milijuna kuna

● Spomenik žrtvama holokausta - 500 tisuća kuna

● Uređenje Primorske i Ulice Franje Račkoga - 2 milijuna kuna

● Modernizacija rasvjete - 2 milijuna kuna

Gornji grad - Medveščak

● Rekonstrukcija parka Ribnjak 2. i 3. faza - milijun kuna

● Uređenje Remetske ceste do krematorija - 3 milijuna kuna

● Uređenje groblja na Mirogoju - 12,9 milijuna kuna

● Dekorativna rasvjeta na crkvi sv. Marije, kuli Lotrščak, crkvi sv. Katarine, crkvi sv. Ćirila i Metoda, crkvi sv. Marka - 850 tisuća kuna

Trnje

● Gradnja rampe i stubišta u Ulici HBZ-a - 1,57 milijuna kuna

● Spomenik domovini, spomenik dr. Franji Tuđmanu - 5,3 milijuna kn

● Bukobrani uz Slavonsku aveniju - 1 milijun kuna

Maksimir

● Raskrižje Jordanovca i Lašćinske ceste - 1,4 milijuna kuna

● Pionirska ulica - milijun kuna

Pešćenica - Žitnjak

● Gradnja tramvajska etapa od Kvaternikova trga do Velike Kosnice - 9 milijuna kuna

● Uređenje Ulice grada Chicaga - 800 tisuća kuna

● Nova rasvjeta u Ivanićgradskoj te dječja i sportska igrališta u Petruševcu i na Žitnjaku - 750 tisuća kuna

Novi Zagreb - Zapad

● Sanacija središnjeg trga u Trnskom - 1,28 milijuna kuna

● Krajobrazno uređenje naselja Podbrežje - 2,9 milijuna kuna

● Parkiralište u Trnskom - 500 tisuća kuna

Novi Zagreb - Istok

● Tehnička dokumentacija za rekonstrukciju pothodnika Avenije Dubrovnik i SR Njemačke - 428 tisuća kuna

● Tehnička dokumentacija uređenje Bundeka - Racinjak - 200 tisuća kuna

● Spojna cesta SR Njemačke i Ulice Brune Bušića - 3,75 milijuna kuna

Trešnjevka - Sjever

● Radovi na uređenju bloka Selska - Stubička - Baštijanova - 118 tisuća kuna

● Uređenje Trsatske i Grobničke ulice - 2,2 milijuna kuna

Črnomerec

● Autobusno okretište Mikulići - 2,6 milijuna kuna

● Uređenje križanja Vinogradska - Kosirnikova - Ulica Franje Dursta - 1 milijun kuna

● Rasvjeta na Trgu Francuske Republike - 200 tisuća kuna

Gornja Dubrava

● Uređenje Parka branitelja u Trnovčici - 4,3 milijuna kuna

● Uređenje okoliša na okretištu Dubec - 9,4 milijuna kuna

Trešnjevka - Jug

● Biciklističko-rolerska staza na Jarunu - 100 tisuća kuna

● Dekorativna rasvjeta Jadranskog mosta - 4,9 milijuna kuna

Donja Dubrava

● Dodatni trak Slavonska avenija - Čulinečka - 500 tisuća kuna

● Raskrižje Branimirova - Osječka - 1 I. Trnava - 850 tisuća kuna

● Sanacija ceste i kanalizacije na groblju Miroševac - 960 tisuća kuna

Stenjevec

● Gradnja vertikalnih podiznih platformi u pothodniku Aleja Bologne - Stenjevec - 2,95 milijuna kuna

● Sanacija pješačkih staza na Trgu Ivana Kukuljevića - 1,4 milijuna kuna

● Ulica hrvatskih branitelja - 3,37 milijuna kuna

● Rasvjeta na Ljubljanskoj aveniji - 2,6 milijuna kuna

Podsused - Vrapče

● Odvojak ulice Perjavica - 2,5 milijuna kuna

● Podsusedska aleja - 500 tisuća kuna

Podsljeme

● Autobusno stajalište u ulici Štefanovec - 450 tisuća kuna

● Križanje Šestinski trg - Šestinski vijenac - 1 milijun kuna

● Tramvajska stajališta od Mihaljevca do Dolja - 500 tisuća kuna

● Rasvjeta u ulici Bliznec - 750 tisuća kuna

Sesvete

● Uređenje Trga Lovre Matačića - 1,17 milijuna kuna

●Nogostup Vugrovečke i Omladinske - 3 milijuna kuna

● Križanje Soblinečka - Prepuštovečka - 7 milijuna kuna

Brezovica

●Nogostup Gornjodemerske, Drežnika, Desprimske, Harabajsa i Kraljevačkih brega - 3,2 milijuna kuna

●Nogostup Donjodragonoške, Horvata, Turopoljske, Obreške i Kraljevečkih brega - 3,65 milijuna kuna

●Rasvjeta okoliša OŠ Brezovica - 900 tisuća kuna